228 Westbrook, Pooler, GA 31322 Property For Sale
MLS Number: 196968 Create & Print PDF | Bookmark | Microsite
Location: 228 Westbrook
Approx. SQFT: 3704
Regarding MLS Number 196968: 14 Oak Dr, West Milford Twp., NJ 07438 (MLS #3569911) :: Mary K. Sheeran Team
MLS #: 3569911
14 Oak Dr West Milford Twp., NJ 07438 Preek 1 Job 42:5. Voor die erediens Sing: Psalm 23-1:1,2,3 Sing: Skrifberyming 14-2 Sing: Lied 579:1,3,6 Afkondigings Stilte - PDF
Download "Preek 1 Job 42:5. Voor die erediens Sing: Psalm 23-1:1,2,3 Sing: Skrifberyming 14-2 Sing: Lied 579:1,3,6 Afkondigings Stilte"
1 1 Preek 1 Job 42:5 (Preek gelewer tydens oggenddiens in Welkom-Noord op Sondag 31 Julie2016) (Dit was die tweede preek van n reeks oor die tema Afrigting vir die lewe en gaan oor die vraag: Hoe hanteer ek verlies?) Voor die erediens Sing: Psalm 23-1:1,2,3 Sing: Skrifberyming 14-2 Sing: Lied 579:1,3,6 Afkondigings Stilte Tydens die erediens: Votum Groetseën Loflied: Lied 464:1,2 Geloofsbelydenis: Twaalf Artikels Die Wet van die Here: Exodus 20:1-17 Sing: Psalm 130-3:1 Gebed Skriflesing: Job 42:1,6 Sing: Psalm 42-3:1,5 Fokus: Job 42:5 Preek: Gebed Diens van barmhartigheid Sing: Lied 577:1,2,5 Wegstuurseën Amen: Skrifberyming 13-3 Tema: Die troos kom wanneer jy God leer ken het vir Wie Hy is. (Die preek is op die volgende vier bladsye)
2 2 Preek: Geliefdes in ons Here Jesus Christus Beserings is deel van sport. Dieselfde geld vir die wedloop van die lewe, wat ons in die geloof moet hardloop. Ons doen ook soms beserings op. Een van die beserings wat ons opdoen, is wanneer ons iets of iemand verloor wat vir ons baie kosbaar is. In vanoggend se preek gaan ek aan hierdie besering aandag gee. Soos julle weet, is die verlies van iets of iemand wat vir jou kosbaar is, n hartseer ervaring. Voorbeelde hiervan is: die dood van n geliefde; as jy jou huweliksmaat as gevolg van egskeiding verloor; as n liefdesverhouding of n goeie vriendskap tot niet gaan; as jy jou gesondheid verloor; as jy jou werk of jou besigheid verloor; as jy jou huis verloor. Dalk treur jy tans oor een of ander groot verlies. Hoe kosbaarder die iets of iemand is wat jy verloor het, hoe groter is jou hartseer. Baie keer troos ons onsself met woorde soos: Die Here het gegee en die Here het geneem. Prys die Naam van die Here. Of: Die Here maak nooit n fout nie. Of: God het met alles n doel. Of: Ons berus in die wil van die hemelse Vader. Of: Sy of haar plek is leeg, maar ons gun hom of haar die ewige rus. Dit is die tipiese woorde wat ons in begrafnisbriewe gebruik om onsself en mekaar te troos. In gevalle waar dit nie n persoon nie is wat ons verloor het nie, maar een of ander iets is wat ons verloor het, troos ons onsself met woorde soos: Ag, dit is wêreldse goed. Of: As ons die goeie van God aanvaar, moet ons nie ook die slegte aanvaar nie? Die troos wat hierdie woorde vir ons gee, hou nie altyd nie. Na n ruk kom die hartseer en n magdom ander emosies maar weer in ons harte op. Dit kan dan gebeur dat jy selfs opstandig raak. Amper soos Job, toe hy sy geboortedag vervloek het. Ja, dieselfde Job wat gesê het, Die Here het gegee, en die Here het geneem. Prys die Naam van die Here, het sy geboortedag vervloek, toe hy gesê het, Die dag waarop ek gebore is, moes nooit aangebreek het nie, die nag toe gesê is n seuntjie het in die wêreld gekom. Dieselfde Job wat gesê het, As ons die goeie van God aanvaar, moet ons nie ook die slegte aanvaar nie?, het ook gesê, Waarom moes God dan die lewenslig gee aan n man wat net swaar kry, waarom moes Hy lewe gee aan n man wat so bitter ly,... Wanneer ons iets of iemand kosbaars verloor, ry ons emosies soms wipplank. Die een dag sal dit met jou goed gaan, dat jy voel jy het oor jou verlies gekom, net om die volgende dag weer terug te val en geweldige hartseer of teleurstelling of woede of watter ander emosie ookal te belewe. Intussen probeer ander mense ons troos. Hulle troos jou met woorde soos: God het sy mooiste blommetjie gepluk. Of: God laat alles ten goede meewerk vir die wat Hom liefhet. Maar soms voel dit vir jou of hierdie trooswoorde jou nie juis help nie. Dit voel vir jou soos n klomp niksseggende gesegdes. Die mense sê wel dinge wat waar is, maar dit voel vir jou nie of dit waar is van jóú nie.
3 3 Dit is amper soos toe Job se vriende vir hom n klomp dinge gesê wat waar is, maar nie waar was van Job nie. Elifas het mooi en waar dinge gesê oor God se goedheid, terwyl Bildad mooi en waar dinge gesê het oor God se regverdigheid en Sofar mooi en waar dinge gesê het oor God se alwetendheid. Die fout wat hulle egter gemaak het, was om hierdie Bybelse waarhede van God los te maak en net so op Job se situasie toe te pas, sonder om die uniekheid van Job se situasie in ag te neem. Hulle het hulle nie in Job se skoene geplaas nie. Dit is die tipiese fout wat mense steeds maak, dat hulle dit nie regkry om hulle in ander se skoene te plaas nie en dan allerhande dwaashede kwytraak. Geliefdes, kan ek as julle dominee my ooit heeltemal in julle skoene plaas, wanneer julle iets of iemand kosbaars verloor? Ek dink nie so nie. Nooit sal ek presies kan weet hoe jy voel, wanneer jy n kind aan die dood afstaan of jou werk verloor of jou lewensmaat verloor, hetsy deur die dood of deur egskeiding nie. Soms gebeur dit dat ek so ietsie van n idee kry van hoe jy voel, wanneer iets soortgelyks met my ook gebeur. Maar daar is heelwat verliese in die lewe wat ek nie ervaring van het nie, omdat dit nie met my gebeur het nie. Dit bring my by ons tema vir die kwartaal en spesifiek die saak waaroor vanoggend se preek gaan. Soos julle weet, is ons tema vir die kwartaal: Afrigting vir die lewe. En die saak waaroor vanoggend se preek gaan, is: Hoe hanteer ek verlies? Nou is die vraag: Hoe kan ek in hierdie preek vir julle afrigting oor hierdie saak gee, as ekself nog nie daar was nie. Die beste afrigters is immers mense wat self vroeër aan daardie sport of item deelgeneem het. Die antwoord is dat ek nie julle afrigter is nie. Die Heilige Gees is julle Afrigter. Dit is Hy wat vir Job gelei het om sy verlies te hanteer. Dit is Hy wat ons lei om ons verliese te hanteer. Kom ons kyk hoe die Heilige Gees vir Job gelei het om sy verlies te hanteer. Dit was n pad van worsteling. Nadat Job basies alles verloor het, het hy met God geworstel. Hy het baie vrae gehad: Waarom het die Here dit aan my gedoen? Ek het Hom so getrou gedien. Waarom straf die Here my dan so? Ja, wanneer ons iets of iemand kosbaars verloor het, maak dinge baie keer nie vir ons sin nie. Jy vra vrae, ook geloofsvrae. Dit kan selfs gebeur dat jy God begin sien as n wrede God wat hard en onregverdig is. Dit kan vir jou begin voel asof God Self nie sin maak nie. Dit kan selfs vir jou voel asof jy jou geloof verloor het. Wanneer God vanaf hoofstuk 38 vir Job antwoord, wys Hy vir Job dat dit eintlik verwaand van Job is om God se besluite in twyfel te wil trek. Job was immers nie daar, toe God alles geskape het nie. Wie het in elk geval alles gemaak? Job of God? En wie sorg nog vir alles? Job of God? En wie bepaal alles wat gebeur? Job of God? In die proses het God vir Job God se grootheid en almag en voorsienigheid en absolute soewereiniteit laat sien, terwyl God ook vir Job sy eie nietigheid en swakheid en afhanklikheid laat sien het.
4 4 En so het Job ontdek dat God se werke onberekenbaar is, dat Hy beter weet en dat ons alles veilig in sy hande kan laat. Ons sien dit in Job se woorde in Job 42:2: Nou weet ek dat U tot alles in staat is en dat U kan uitvoer wat U besluit. Hy ontdek dat hy eintlik dwaas was, toe hy sy vrae gevra het en God as t ware bevraagteken het. Ons sien dit in sy woorde in Job 42:3: Wie is dit wat u bedoelinge wou dwarsboom sonder dat hy die insig gehad het? Ek het oor dinge gepraat wat ek nie begryp het nie: u wonderdade was te groot vir my, ek het dit nie verstaan nie. Job het ontdek dat hyself nie die middelpunt van die heelal is nie. Hy het wel n plek en n rol om te speel, maar dan in afhanklikheid van God en om God te eer, want God staan in die middelpunt van alles. En dan Job se woorde in ons fokusvers: Tot nou toe het ek net gehoor wat mense van U sê, maar nou het ek U self gesien,.. Job het God geken. Maar dit was slegs dit wat vir hom vertel is. Dit was slegs verstandskennis. Nou het iets bygekom. Hy God Self gesien. Hy bedoel nie daarmee dat hy God letterlik met sy oë gesien het nie. Hy bedoel daarmee dat hy n dieper insig gekry het in Wie God is. Hy het God en sy werke beleef. Dit is nou hartskennis ook. Ja, hy het God leer ken vir Wie Hy is en dít het hom tevrede gestel. Wat die Heilige Gees gedoen het, was om vir Job dieper in te lei in sy kennis van Wie God is. Nêrens lees ons dat God al Job se vrae geantwoord het nie. Ons wat die boek Job gelees het, weet dat die Satan vir God gesê het dat Job God net dien, omdat dit met hom goed gaan. Ons weet dat God basies toe vir die Satan gesê het dat hy maar vir Job kan toets en dat dit die rede is hoekom al die teëspoed vir Job getref het. Maar nêrens lees ons dat God vir Job van die gesprek tussen Hom en die Satan vertel het en dat dit die rede is hoekom al die teëspoed Job getref het nie. God verduidelik nie sy besluite nie. Hy hoef nie. Hy gee beloftes. Antwoorde gaan ons nie noodwendig dinge laat verstaan nie, want antwoorde roep meestal nuwe vrae op. Jy kry jou troos en genesing nie daarin dat jy verstaan waarom God sekere dinge doen en toelaat nie. Jy kry jou troos en genesing by die Here self. Jy kry jou troos en genesing in die Wese van die Here. Job se troos het gekom, toe Hy God leer ken het vir Wie Hy is. Daarom is die tema van hierdie preek: Die troos kom wanneer jy God leer ken het vir Wie Hy is. Ons sou dit ook soos volg kon sê: Die troos kom wanneer die Heilige Gees jou lei om God te leer ken vir Wie Hy is. Die troos kom, wanneer jy God leer ken vir Wie Hy as jou Vader is. Die troos kom, wanneer jy ontdek en beleef hoe Hy jou liefhet en jou versorg en met jou n pad loop. Nie met jou verstand weet, omdat dit vir jou gesê is nie, maar met jou hart ervaar en beleef. Die troos kom, wanneer jy God leer ken vir Wie Hy in Christus is. Die troos kom, wanneer jy ontdek en beleef hoe erg Hy vir jou onthalwe gely en uiteindelik aan die kruis gesterf het. Weer eens: Nie met jou verstand weet, omdat dit vir jou gesê is nie, maar met jou hart ervaar en beleef. Die troos kom, wanneer jy Jesus ken as ons Hoëpriester wat medelye met ons swakhede het.
5 Die troos kom, wanneer jy God leer ken vir Wie Hy as Heilige Gees is. Die troos kom, wanneer jy ontdek en beleef hoe die Heilige Gees jou laat glo en op God laat vertrou en jou n nuwe lewe laat lei. 5 Die troos kom, wanneer jy saam met God lewe. Dit kom, wanneer jy die wonder van vrede en vergifnis en alles wat eie is aan hierdie wonderlike nuwe lewe saam met God, belewe. Miskien is dit beter om te sê: Die troos kom, wanneer jy al die dinge wat ek so pas opgenoem het, herontdek. Want, wanneer jy iets of iemand kosbaars verloor, gebeur dit soms dat jy jou verlies veroorsaak dat jy die belewing van hierdie wonderlike dinge verloor. Wanneer jy God leer ken vir Wie Hy is, bring dit jou ook toe verootmoediging. Ons vind dit in Job se woorde in Job 42:6: en nou verag ek myself, nou sit ek berou, in sak en as. Ons dink en praat en doen soms verkeerd, wanneer ons met ons verliese worstel. Ook daardie sonde wat jy dan doen, kan en moet jy voor God kom bely. Jesus Christus het ook daarvoor gesterf. Om daardie sondes voor God te bely en daarvoor vergifnis te ontvang, bring ook troos. Treur jy op die oomblik oor een of ander groot verlies in jou lewe? Mag die Heilige Gees, ons Afrigter vir die geloofswedloop, aan jou rus en aanvaarding gee. Bid vir die genade van die Heilige Gees om jou te troos en aan jou aanvaarding te bring. En al voel dit vir jou of dit nie dadelik werk nie, hou aan om te bid. Onthou, vertroosting en aanvaarding kom dit nie sommer eensklap nie. Dit is n proses. Hou vas aan die Here, jou God. Hy sal die pad saam met jou stap. Wanneer jy val, soos so dikwels gebeur, omdat dit n pad is van val en opstaan, sal Hy jou telkens optel. En uiteindelik sal Hy jou lei om troos en aanvaarding te vind, want Hy sal jou lei om Hom te ken vir Wie Hy is. Amen.